钦定古今图书集成/明伦汇编/官常典/第709卷 > 沮授
## 钦定古今图书集成/明伦汇编/官常典/第709卷 > 沮授

按《后汉书袁绍传》，绍以勃海起兵，自号车骑将军，领
司隶校尉，豪杰多附绍。客逢纪谓绍曰：“夫举大事，非
据一州无以自立。今冀部强实，而韩馥庸才，可密要
公孙瓒将兵南下。馥闻必骇惧，并遣辩士为陈祸福。
馥迫于仓卒，必可因据其位。”绍然之，即以书与瓒。瓒
遂引兵而至。绍乃使外甥陈留高干及颍川荀谌等
说馥曰：“公孙瓒乘胜来南，而诸郡应之，袁车骑引军
东向，其意未可量也。当今之计，莫若举冀州以让袁
氏，必厚德将军，公孙瓒不能复与之争矣。是将军有
让贤之名，而身安于太山也。”馥素性恇怯，因然其计。
长史耿武、别驾闵纯、骑都尉沮授闻而谏曰：“冀州虽
鄙，带甲百万，谷支十年。袁绍孤客穷军，仰我鼻息，譬
如婴儿在股掌之上，绝其哺乳，立可饿杀，奈何欲以州与之？”馥曰：“吾袁氏故吏，且才不如本初，度德而让，
古人所贵，诸君独何病焉？”乃避位，出居中常侍赵忠
故舍，遣子送印绶以让绍，绍遂领冀州牧。引沮授为
别驾，因谓授曰：“今贼臣作乱，朝廷迁移，吾历世受宠，
志竭力命，兴复汉室。然齐桓非夷吾不能成霸，句践
非范蠡不能存国。今欲与卿戮力同心，共安社稷，将
何以匡济之乎？”授进曰：“将军弱冠登朝，播名海内。值
废立之际，忠义奋发，单骑出奔，董卓怀惧，济河而北，
勃海稽服。拥一郡之卒，撮冀州之众，威陵河朔，名重
天下。若举军东向则黄巾可扫，还讨黑山则张燕可
灭，回师北首，则公孙必禽；震胁戎狄，则匈奴立定。横
大河之北，合四州之地，收英雄之士，拥百万之众，迎
大驾于长安，复宗庙于洛邑，号令天下，诛讨未服。以
此争锋，谁能御之？比及数年，其功不难。”绍喜曰：“此吾
心也。”即表授为奋武将军，使监护诸将。兴平二年冬，
车驾为李傕等所追于曹阳。沮授说绍曰：“将军累叶
台辅，世济忠义。今朝廷播越，宗庙残毁，观诸州郡，虽
外托义兵，内实相图，未有忧存社稷恤人之意。且今
州城粗定，兵强士附，西迎大驾，即宫邺都，挟天子而
令诸侯，稸士马以讨不庭，谁能御之！”绍将从其计。颍
川郭图、淳于琼曰：“汉室陵迟，为日久矣，今欲兴之，不
亦难乎！且英雄并起，各据州郡，连徒聚众，动有万计，
所谓秦失其鹿，先得者王。今迎天子，动辄表闻，从之
则权轻，违之则拒命，非计之善者也。”授曰：“今迎朝廷，
于义为得，于时为宜。若不早定，必有先之者焉。夫权
不失几，功不厌速，愿其图之。”帝立既非绍意，竟不能
从。绍有三子，谭字显思，熙字显雍，尚字显甫。谭长而
惠，尚少而美。绍后妻刘有宠而偏爱尚，数称于绍，绍
亦奇其姿容，欲使传嗣，乃以谭继兄后。出为青州刺
史。沮授谏曰：“世称万人逐兔，一人获之，贪者悉止，分
定故也。且年均以贤，德均则卜，古之制也。愿上惟先
代成则之诫，下思逐兔分定之义，若其不改，祸始此
矣。”绍曰：“吾欲令诸子各据一州，以视其能。”建安四年
春，绍击公孙瓒，遂定幽土。既并四州之地，众数十万，
而骄心转盛，于是简精兵十万，骑万匹，欲出攻许。以
审配、逢纪统军事，田丰、荀谌及南阳许攸为谋主，颜
良、文丑为将帅，沮授进说曰：“近讨《公孙》，师出历年，百
姓疲敝，仓库无积，赋役方殷，此国之深忧也。宜先遣
使献捷。”天子务农，逸人若不得“通，乃表曹操，隔我王
路。然后进屯黎阳，渐营河南，益作舟船，缮修器械，分
遣精骑抄其边鄙。令彼不得安，我取其逸。如此，可坐
定也。”郭图、审配曰：“《兵书》之法，十围五攻，敌则能战。今
以明公之神武，连河朔之强众，以伐曹操，兵埶，譬若
覆手。今不时取，后难图也。”授曰：“盖救乱诛暴谓之义
兵；恃众凭强谓之骄兵。义者无敌，骄者先灭。曹操奉
迎天子，建宫许都，今举师南向，于义则违。且庙胜之
策，不在强弱。曹操法令既行，士卒精练，非公孙瓒坐
受围者也。今弃万安之术，而兴无名之师，窃为公惧
之。”图等曰：“武王伐纣，不为不义，况兵加曹操，而云无
名？且公师徒精勇，将士思奋，而不及时早定大业，所
谓天与不取，反受其咎。此越之所以霸，吴之所以灭
也。监军之计，在于将军，而非见时知几之变也。”绍纳
图言，图等因是谮沮。授曰：“授监统内外，威震三军，若
其浸盛，何以制之？夫臣与主同者亡，此《黄石》之所忌
也。且御众于外，不宜知内。”绍乃分授所统为三都督，
使授及郭图、淳于琼各典一军。未及行五年，绍先宣
檄，乃遣颜良攻曹操别将刘延于白马，自引军至黎
阳。沮授临行，会其宗族，散资财以与之，曰：“埶存则威
无不加，埶亡则不保一身。哀哉！”其弟宗曰：“曹操士马
不敌，君何惧焉？”授曰：“以曹兖州之明略，又挟天子以
为资。我虽克伯珪，众实疲敝，而主骄将忲，军之破败，
在此举矣。扬雄有言：‘六国蚩蚩，为嬴弱姬’，今之谓乎？”
曹操遂救刘延，击颜良，斩之。绍乃度河，壁延津南。沮
授临船叹曰：“上盈其志，下务其功，悠悠黄河，吾其济
乎！”遂以疾退。绍不许而意恨之，复省其所部，并属郭
图。绍使刘备文丑挑战，曹操又击破之，斩文丑。再战
而禽二将，绍军中大震。操还屯官度，绍进保阳武。沮
授又说绍曰：“北兵虽众，而劲果不及南军。南军谷少
而资储不如北。南幸于急战，北利在缓师。宜徐持久，
旷以日月。”绍不从，连营稍前，渐逼官度，遂合战。操军
不利，复还坚壁。绍为高橹，起土山，射营中，皆蒙楯而
行。操乃发石车击绍楼，皆破。军中呼曰：“霹雳车。”绍为
地道欲袭操，操辄于内为长壍以拒之。又遣奇兵袭
绍运车，大破之，尽焚其谷食。相持百馀日，河南人疲
困，多畔应绍。绍遣淳于琼等将兵万馀人北迎，粮运
沮授，说绍：“可遣蒋奇别为支军于表，以绝曹操之钞。”
绍不从。会许攸家犯法，审配收系之，攸不得志，遂奔
曹操，而说使袭取淳于琼等。琼等时宿在乌巢，去绍
军四十里。操自将步骑五千人，夜往攻破琼等，悉斩
之。初，绍闻操击琼，谓长子谭曰：“就操破琼，吾拔其营，

巾乘马，与八百骑度河，至黎阳北岸，入其将军蒋义
渠营，至帐下，把其手曰：“孤以首领相付矣。”义渠避帐
而处之，使宣令焉。众闻绍在稍，复集馀众伪降，曹操
尽坑之，前后所杀八万人。沮授为操军所执，乃大呼
曰：“授不降也，为所执耳！”操见授，谓曰：“分野殊异，遂用
圮绝，不图今日乃相得也。”授对曰：“冀州失策，自取奔
北。授知力俱困，宜其见禽。”操曰：“本初无谋，不相用计。
今丧乱过纪，国家未定，方当与君图之。”授曰：“叔父、母
弟悬命袁氏，若蒙公灵，速死为福。”操叹曰：“孤早相得，
天下不足虑也。”遂赦而厚遇焉。授寻谋归袁氏，乃诛
之。